Tuchant troioù 1 eur e poke an heol choazh ur wezh hag e oan é vale, kreñv e kane ar puiged chip-chap (pouillots véloces), ar laouenaned (troglodytes) hag ar pign-pigned (pe pintiged; pinsons) er liorzh. Tostaat a ran doch an alez sapin-kroaz;  hag aze e klevan ur chan pas ken kreñv, met bourrus ha gwiv. Kani an dreolan kabell aour peurchañs ! Goude ur vunutenn pe div e spurmantan unan, é klask e voued e-mesk ar brinsad sapin èl ma ra lies; eñ a zalch da vale, hep paouez, en o mesk, àr glask an amprevaned ha kevnid munut a zebr da gustum. Marse e vo un neizh dre aze ? Met mechall ma tin da benn ag er gwelet... Get un dreolan a-barzh e seblant ar sapinenn bout un eneig enni. Met ar sapinenn he deus respontet din é tiskouez penaos nhe doa ket afer  ma vehe un tammig evn enni evit ma vo flammenn ar vuhez a-barzh. Diskouez a rae ar bleuñv é tispak, bleuñv par, hag a daolo pollenn goude; roz tener e oant, ur liv un tamm digredus. Met e gwirionez ar sapin hag ar gwez rousinek o devez lies boketoù pe frouezh get livoù souezhus, pa ouier sellet dochte... a-dost !    Evit gwelet bleuñv sapin, sellit doch ar lechienn-mañ ! Neo ket ar memes spesad met ar bleuñv a denn mat dar re am eus gwelet hiniv.  http://michelc.over-blog.com/article-18930349.html      Un dreolan kabell aour; ur vamm eo (melen eo he chribenn ha pas orañjez)